Lav et referat af nedenstående tekst:

Tekst:
Debat- og høringsfase Hermed starter en 16 uger lang debat- og høringsfase, hvor alle borgere, lodsejere, interesseorganisationer og myndigheder får mulighed for at drøfte rammerne for Danmarks første nationalpark. - Det er en milepæl i vores arbejde med nationalparker. Med forslaget for Thy præsenterer vi for første gang de konkrete rammer for en nationalpark i Danmark, siger miljøminister Troels Lund Poulsen, og fortsætter: - Nu får thyboerne og andre mulighed for at se og drøfte, hvordan nationalparken kan styrke naturen, kulturen, friluftslivet og turismen. Derved bliver nationalparken et aktiv for den lokale udvikling og for danskernes mulighed for at opleve naturen. Forslaget omfatter en bekendtgørelse, der sætter rammerne for en nationalpark på 24.000 hektar, hvor godt en fjerdedel af arealerne er privatejede. I forslaget kan man desuden læse om formålet med og de overordnede målsætninger for nationalparken og se forslaget til nationalparkbestyrelsens sammensætning. - Arbejdet med nationalparken bygger på frivillige aftaler, og jeg lægger stor vægt på, at thyboerne og andre interesserede får mulighed for at komme med deres synspunkter, ligesom deres forslag og ideer vil indgå i det videre arbejde med at udvikle nationalparken. Jeg ser frem til at følge debatten og forventer at kunne indvie nationalparken efter sommerferien, siger miljøministeren. Synspunkter søges På hjemmesiden for nationalparker www.danmarksnationalparker.dk er det muligt at bidrage med synspunkter i nationalparkdebatten. Møder i maj Skov- og Naturstyrelsen gennemfører desuden en række møder i maj måned sammen med Thisted Kommune, hvor forslaget bliver præsenteret. Slutter 28. juli Forslaget er til debat og høring frem til mandag den 28. juli kl. 10.00 og vil kunne læses på www.danmarksnationalparker.dk . Andre nationalparker Der er i alt udvalgt 5 danske nationalparker. Udover Thy er der tale om Mols Bjerge, Skjern Å, Vadehavet og Kongernes Nordsjælland, som oprettes trinvis over de næste 2-3 år.

Referat:
Efter at Thy blev udpeget som Danmarks første nationalpark sidste sommer offentliggøres nu forslaget til Nationalpark Thy.